== Karriere ==
Han var søn af [[notar]], senere [[premierløjtnant]] i [[landeværn]]et, Hans Peter Jensen (1758-1812) og Christina Wilhelmina født Tusch (1758-1845), blev [[kadet]] [[1804]], [[fændrik]] [[à la suite]] ved Slesvigske Infanteriregiment [[1807]] og [[sekondløjtnant]] her [[1809]]. Året efter blev han forsat til [[Marineregimentet]], der samme år fik navn af Kjøbenhavns Infanteriregiment, og avancerede her [[1811]] til premierløjtnant, men vendte [[1815]] tilbage til Slesvigske Infanteriregiment, hvor han [[1820]] blev [[Kaptajn (militær)|kaptajn]]. [[1833]] udtrådte Jenssen, hvis interesser fra den tidligste ungdom og hele livet igennem gik i retning af litterær syssel, af [[Hæren]] og fik afskedspatent som [[major]] [[1840]]; fra [[1843]]-[[1847|47]] beklædte han [[postmester]]embedet i [[Tønning (Slesvig)|Tønning]]. [[1848]] sluttede han sig til [[Treårskrigen|oprørsbevægelsen]] i [[Hertugdømmerne]] og gjorde aktiv tjeneste i insurgenthærens friskarer, først som underfører, senere som overbefalingsmand for det Kroghske Frikorps. Efter den tid levede han som [[privatmand]], mest i Hamborg, hvor han døde 15. marts 1888 i sit 99. år.
Litteratur Historie Biblioteks-_og_informationsvidenskab Kommunikation